એકવાર તેમના આગ્રહ વશ હું ઇન્દોર તેમને મળવા ગઈ હતી. મને આરામ કરવાનું કહીને તેઓ ભાવિકોને દર્શન આપવામાં વ્યસ્ત બન્યા. વ્યક્તિઓ આવતા ગયા અને તેઓ દરેકના પ્રશ્નનું નિરાકરણ કરતા ગયા. દરેક પાર્ટીઓના નેતાઓનો મેળાવડો હતો. મેં પ્રશ્ન પૂછ્યો કે, એવું તો શું છે કે દરેક પાર્ટીના નેતાઓ અહીં આવે છે. ત્યારે તેમણે હસીને કહ્યું હતું કે, જે મારી પાસે આવે છે તે મારા છે ભલે પછી તે ગમે તે દિશામાંથી આવે.